Հայաստանի քաղաքաշինության նախարարի դեռ 2006 թ. նոյեմբերի 10-ին ընդունած N 253-Ն որոշման համաձայն` կառուցվող և վերակառուցվող շենքերն ու շինությունները պետք է հարմար լինեն սակավաշարժուն անձանց, այդ թվում նաև` հաշմանդամություն ունեցող մարդկանց համար: Որոշման կետերից մեկն էլ ընդգծում է, որ սանիտարահիգենիկ սենքերը (սանհանգույց) ևս պետք է համապատասխանեն բնակչության այդ խմբի կարիքներին: Ընդհանուր օգտագործման զուգարանի ունիվերսալ խցիկը հատակագծում պետք է ունենա 1,65 մ-ից ոչ պակաս լայնություն և 1,8 մ-ից ոչ պակաս խորություն: Խցիկում զուգարանակոնքի մոտ հարկավոր է նախատեսել տարածություն թիկնաթոռ-սայլակի համար, ինչպես նաև կախիչներ՝ հագուստի, հենակների և այլ պարագաների համար: